kardosdrur/scandi-wiki huggingface dataset:
FC Amanda

FC Amanda (eller FCA) var en dansk fodboldklub, grundlagt i efteråret 2001 og hjemmehørende i Kerteminde Kommune. Holdet blev dannet som et overbygningssamarbejde mellem de tre nordøstfynske fodboldklubber Kerteminde Boldklub, Boldklubben KR 70 (Kølstrup-Rynkeby) og fodboldafdelingen i Dalby Idrætsforening omkring et herreynglinge- og et U/21-herrehold med en primær fokus på talentudvikling og havde sportslig virkning fra og med 2002-sæsonen. Holdet blev opløst i 2004, da moderklubbernes respektive ledelser ikke valgte at forlænge samarbejdets tre-årige prøveperiode.

Sammenlægningen af ungdomsholdene skete på baggrund af den manglende tilslutning af spillere til ungdomsholdene i de tre moderklubber. Ynglingeholdet lagde i 2002-sæsonen ud med at spille i Ynglinge 1, mens U/21-holdet startede sin tilværelse i den respektive A-række. Træningen og kampene blev i starten afviklet ved Kerteminde Stadion, men gik sidenhen på skift mellem de involverede klubber. Projektet fik ved stiftelsen en bestyrelse bestående af syv medlemmer, heraf to personer fra hver klub (den ene et bestyrelsesmedlem) samt KR70's daværende førsteholdstræner Jørgen Hansen og modtog 10.000 kr. som investering fra hver moderklub. Holdets første træner blev Per Rasmussen.

Referencer 

Tidligere fodboldklubber i Danmark
Fodboldklubber under DBU Fyn
Kerteminde Kommune
Lasse Sigdal

Lasse Sigdal (født 27. juli 1973 i Roskilde) er en dansk tidligere fodboldspiller, hvis primære position er på den offensive midtbane og sekundært som angriber.

Spillerkarriere 
Han begyndte som ungdomsspiller i Himmelev-Veddelev Boldklub, før han som 12-årig flyttede til Brøndby IF, hvor han samtidig startede sin seniorkarriere. I 1998/99-sæsonen? kom han til den daværende Superliga-klub B.93 og fik spillet atten kampe og scoret to mål i Superligaen for klubben, som han efterfølgende rykkede ned til 1. division med. Efter et 3½-årigt ophold i klubben kom han i 2001 til Farum Boldklub på dette tidspunkt beliggende i den næstbedste række, men skiftede i 2002 til Boldklubben Skjold. Efter et kort ophold hos HIK, hvor han bl.a. var med til at vinde 2. division, vendte han i juli 2004 tilbage til Boldklubben Skjold. 

I vinterpausen 2005/06 skiftede midtbanespilleren fra Boldklubben Skjold til Boldklubben Søllerød-Vedbæk før han i vinterpausen 2006/07 skiftede til FC Roskilde på en amatørkontrakt. Han debuterede for FC Roskilde den 1. april 2007 på hjemmebane mod Holbæk B&IF. Hans tidligere klubber som seniorspiller indluderer endvidere Brøndby IF, Ølstykke FC og RB 1906.

Personlige forhold 
Han er søn af den tidligere fodboldspiller Per Holger Jensen (født 1937), der spillede flere U- og B-landskampe, og blandt andet var med i bruttotruppen op til OL i 1960. Han spillede for B 1901.

Referencer

Ekstern kilde/henvisning 
 Spillerprofil hos fc-roskilde.dk

Fodboldspillere fra Danmark
Personer fra Roskilde
Fodboldspillere fra Boldklubben Søllerød-Vedbæk
Fodboldspillere fra FC Roskilde
Fodboldspillere fra Boldklubben Skjold
Fodboldspillere fra Hellerup IK
Reflexion

Reflexion er et gothic metal-band fra Finland.

Bandet blev dannet i 1996, og spillede i en lang periode uden nogen forsanger. I 1997 kom Juha Kylmänen fra For My Pain... med i bandet. Før 2000 kaldte bandet sig BarbarianZ, men skiftede da navn til Reflexion. Deres første demobånd, Blackness and Moonlight, blev udgivet i 1997. Deres debutalbum, Out of the Dark blev indspillet i Soundtrack Studios.

Medlemmer 
 Juha Kylmänen – Vokal
 Ilkka Jolma – Guitar
 Raymond Pohjola – Trommer
 Juhani Heikka – Guitar
 Mikko Uusimaa – Bas

Diskografi 
 BarbarianZ – Blackness and Moonlight (1997)
 BarbarianZ – Run Like a Tiger (1998)
 BarbarianZ – Lost (1998)
 BarbarianZ – Spirit of Eclipse (1999)
 BarbarianZ – More Than Touch (1998-1999)
 5th (2000)
 Destiny's Star (2001)
 Journey to Tragedy (2003)
 Smashed to Pieces (2004)
 Undying Dreams (2005)
 Storm (2006)
 Out of the Dark (2006)

Eksterne henvisninger 
 Officiel webside
 Official Myspace

Metalgrupper fra Finland
Gothic metal-grupper
Musikgrupper fra 1996
Miss You

"Miss You" er en single fra 1978 med The Rolling Stones. Sangen er medtaget på gruppens album fra samme år Some Girls.

Inspiration og indspilning 

"Miss You" blev skrevet af Mick Jagger, mens han have en jamsession med keyboardspilleren Billy Preston, under en prøve i marts 1977 til El Mocambo. Selvom guitarist Keith Richards er krediteret som medsangskriver, er det dog hovedsagelig Jaggers værk.

Flere af sangene på albummet Black and Blue havde indflydelse fra dance, og bestemte sange som "Hot Stuff" var i bund og grund et kompromis mellem Mick Jaggers voksende interesse i den moderne dance musik, og Keith Richards besættelse af reggae. "Miss You" var den første Rolling Stones single med indflydelse af disco, imidlertid er det mest bemærkelsesværdig dog trommeslagen Charlie Watts stil, og Bill Wymans funky bass. I modsætning til de fleste af The Stones sange på Some Girls var der mange studiemusikere på "Miss You". Melodien bliver sunget i en munter falsetto af Jagger, og Jagger, Richards og Ron Wood spillede elektriske guitarer. Elektrisk klaver blev spillet af Ian McLagan, mens saxofonen bliver spillet af Mel Collins, og harpen af Sugar Blue. Koret blev dannet af Keith Richards, Ron Wood, Mick Jagger..

Om nummeret sagde Jagger i 1995:” Jeg lavede faktisk dette sammen med Billy Preston. Ja, Billy havde vist mig four-on-the-floor bass- trommedelen, og jeg ville bare spille guitaren. Jeg husker, at vi spillede den på El Mocambo klubben, mens Keiths retssag kørte, eller hvad han nu lavede. Vi forventes at være der for at lave et livealbum... Jeg var stadig i gang med at skive det. Vi var kun ved prøvedelen..”

Udgivelse og efterfølgende 

"Miss You" blev en af de sidste virkelige store hit singler for The Stones, den blev deres ottende nummer 1. hit i USA, ved den udgivelse i 1978. Sangen var originalt næsten 8 minutter lang, men den endte med at blive redigeret ned til henholdsvis 4½ minut til albumversionen, og 3½ til radiosinglen. Den lange version på 7:31 kan findes på opsamlingsalbummet Rarities 1971-2003. B-siden til singlen blev et andet af albummets numre, nemlig "Far Away Eyes", der er en sorgløs country and western sang, der bliver sunget af Jagger i en drævende tone. 

I 2004 kårende Rolling Stone "Miss You" til en plads 496. over de 500 bedste sange overhovedet .

En live version blev optaget under The Stones 1989-1990 Steel Wheels/Urban Jungle Tour, og udgivet på deres live album fra 1991 Flashpoint.
Justin Timberlake sammenarbejde med The Stones til en live version af ”Miss You” til Toronto Rocks festival.

Eksterne henvisninger 

officiel tekst 
Se The Rolling Stones ”Miss You”
Facts om ”Miss You”

Fodnote 

Rolling Stones-sange
Singler fra 1978
Belejringen af Corinth

Det første slag ved Corinth eller Belejringen af Corinth var et slag i den amerikanske borgerkrig som blev udkæmpet fra den 29. april til den 10. juni 1862 i Corinth i Mississippi.

Efter unionshærens sejr i Slaget ved Shiloh rykkede den frem under generalmajor Henry W. Halleck mod det vitale jernbaneknudepunkt Corinth i Mississippi. Forsigtigt, oven på de store tab ved Shiloh, gik Hallack i gang med en langsommelig kampagne, hvor der blev lavet befæstninger for hvert skridt. Den 25. maj efter at have tilbagelagt 8 km på 3 uger, var Halleck klar til at belejre byen.

Sydstatshærens kommanderende general P.G.T. Beauregard reddede sin hær ud af byen med en list. Nogle af hans mænd fik 3 dages rationer og blev beordret til at forberede sig på et angreb. Som forventet løb nogle af dem over til unionshæren med denne nyhed. Det indledende bombardement begyndte, og unionsstyrkerne gik i stilling. I løbet af natten efter den 29. maj rykkede sydstatshæren ud af byen. De brugte Mobile & Ohio jernbanen til at flytte de syge og sårede foruden det tunge artilleri og tonsvis af forsyninger ud af byen. Da toget ankom, jublede tropperne, som om der var kommet forstærkning. De opstillede attrapkanoner i deres forsvarsstillinger, lod lejrbålene brænde, og der lød fortsat hornsignaler og trommehvirvler. Resten af styrken forsvandt uden at blive opdaget og trak sig tilbage til Tupelo i Mississippi. Da unionspatruljer gik ind i Corinth om morgenen den 30. maj, var sydstatshæren væk.

Referencer 
 
 

Slag i den amerikanske borgerkrig
Corinth
Det nationale råd for folkesundhed

Det nationale råd for folkesundhed er et uafhængigt dansk, sagkyndigt råd, der skal medvirke til at styrke indsatsen for at forbedre danskernes sundhed.

Rådets formål er at skabe debat samt at rådgive indenrigs- og sundhedsministeren om folkesundhedsområdet. 

Rådet er nedsat af indenrigs- og sundhedsministeren i henhold til lov nr. 546 af 24-06-2005, kapitel 68, § 223.

Medlemmer af rådet, anno 2007 
Formand:
 Professor, dr. med. Bente Klarlund Pedersen, Rigshospitalet

Øvrige medlemmer:
 Sundhedsdirektør Jesper Fisker, Københavns Kommune
 Idrætspolitisk sekretær Steen Tinning, DGI
 Vicedirektør Henrik Kjær Hansen, Gigtforeningen 
 Afdelingschef Peter Simonsen, Fyns Amt
 Folkeskolelærer og fagkonsulent Nina E. Nielsen
 Praktiserende læge Karin Pryds
 Generalsekretær Jens Erik Rasmussen, Blå Kors
 Direktør Ulla Adolf, WorkLife Partners
 Professor, overlæge dr. med. Allan Flyvbjerg, Århus Universitetshospital, Formand for Diabetesforeningen
 Læge og journalist Peter Qvortrup Geisling

Ekstern henvisning 
 Det nationale råd for folkesundhed  – Officiel website

Danmarks politik
Martin Wørle Johansen

Martin Wørle Johansen (29. februar 1908 — 23. marts 1990), lærer i København, medlem af Modeludvalget for sløjd 1938–1958.

M. Wørle Johansen fik sin sløjdlæreruddannelse fra Dansk Sløjdlærerskole i 1929. Han blev fastansat lærer på Emdrup Skole i København, men flyttede efter en kortere årrække til Hillerødgades Skole, hvor han blev til pensioneringen i 1974.

På Hillerødgades Skole underviste Wørle Johansen i sløjd sammen med Ejvind Juel Hansen (f. 1918), der var på skolen i perioden 1943–1983, og som efterfulgte Wørle Johansen i Modeludvalget (1958-1983).

Da Modeludvalget blev dannet i 1938, blev Wørle Johansen håndplukket (»kongevalgt«) af sløjdinspektør G. Galatius og var et meget aktivt medlem i tyve år, indtil 1958.

Wørle Johansen var en meget produktiv modelkonstruktør, også inden for metalsløjd, som han en årrække underviste i på Dansk Sløjdlærerskole. Han havde også tilknytning til Dansk Husflidsselskab.

Ved Dansk Sløjdlærerskoles 100 års jubilæum 1986 oprettede Wørle Johansen et jubilæumslegat, som hvert år giver renter til et boglegat til en eller flere af skolens kursister.

Wørle Johansen var en stor hjælp for Galatius ved fremstilling af modeller til metalsløjd, og han var medudgiver af flere bøger med tegninger til metalsløjd. Da sløjd blev indført som fag i de københavnske skoler omkring 1895, var der kun tale om træsløjd. Galatius, der var uddannet smed, indledte et samarbejde med Wørle Johansen i 1937 for at udvikle modeller til brug i metalsløjd, men først i 1955 publiceredes de første metalsløjdtegninger i samarbejde med V.L. Rosenbech (1916-1995). Opfølgende modelsamlinger kom i 1956, 1960 og 1961. Disse udgivelser var af Modeludvalget, Københavns kommunale Skolevæsen og Dansk Sløjdlærerskole i samarbejde i 1955-56, men i 1960-61 var det Dansk Sløjdlærerforening, der stod som udgiver. I 1970'erne udsendte Modeludvalget en del metalsløjdmodeller.

Litteratur 
 Chr. E. Thagesen: Modeludvalget 1938-1991. (Privat tryk/fotokopi)
 V.L. Rosenbech, M. Wørle Johansen & G. Galatius: Modeltegninger til metalsløjd, 1. del. Modeludvalget & Dansk Sløjdlærerskole 1955
 ~ 2. del, 1956
 Udvalgte modeltegninger til metalsløjd ved Rosenbech, Wørle Johansen & Galatius. Dansk Sløjdlærerforening 1960
 Dansk Skolesløjd – Modeltegninger til metalsløjd og værkstedsundervisning. Dansk Sløjdlærerforening 1961

Sløjd
Skolefolk fra Danmark
Wiener Gasometer

Wiener Gasometer i Wien er fire tidligere gasbeholdere, hver med en kapacitet på 90.000 m³ gas. 

Anlægget er bygget som en del af det kommunale gasanlæg Gaswerk Simmering, der blev opført i 1896–1899. De er beliggende i den 11. bezirk, Simmering. De blev brugt til opbevaringstanke i næsten et helt århundrede, nemlig fra 1899 til 1984. Efter skiftet til naturgas mellem 1969 og 1978 blev de ikke længere brugt, og blev derfor lukket ned. Kun de ydre murstensvægge er bevarede på grund af de arkitektoniske fordele.

Mellem 1999 og 2001 blev bygningerne ombygget til brug til andre formål. Dermed blev de øverste etager udnyttet til beboelse, de midterste til kontorer og de nederste til indkøbscenter. Denne ombygning blev varetaget af arkitekterne Jean Nouvel, Coop Himmelb(l)au, Manfred Wehdorn og Wilhelm Holzbauer til hhv. bygning A, B, C og D.

galerie

Eksterne henvisninger 

Gasometer Wien Museum Website

Gasometer
V.L. Rosenbech

Vagn Lund Rosenbech (21. maj 1916–1. oktober 1999), lærer og sløjder.

Fra 1949-1967 var V.L. Rosenbech kursusleder i metalsløjd på Dansk Sløjdlærerskole i København. Han var ferm til alle materialer, men metalsløjd var hans særlige hjertebarn. I perioden 1958-1976 formand for Dansk Sløjdlærerforening og indtil 1975 forretningsfører i Sløjdlærernes Fællesrepræsentation. Desuden var han mangeårigt hovedstyrelsesmedlem i Danmarks Lærerforening.
Han grundlagde i 1976 Dansk Skolesløjds Forlag, som han var formand for 1976-1995.

I 1979 udnævnte Danmarks Sløjdlærerforening V.L. Rosenbech og Ejvin Pedersen til æresmedlemmer.

Rosenbech var i en lang årrække sløjdkonsulent ved Århus skolevæsen. Han er også forfatter til flere sløjdbøger.

Eksterne links 
 Dansk Skolesløjds Forlag
 EMU: sløjdlitteratur 
 V.L. Rosenbech fylder 60 i: Dansk Skolesløjd nr. 2, 1976, s. 25.
 V.L. Rosenbech 75 år i: Sløjd nr. 3, 1991, s. 72.
 V.L. Rosenbech, "æresmedlem" – 80 år i Sløjd nr. 2, 1996, s. 50.
 Nekrolog i Sløjd nr. 5, 1999, s. 168.
 Foto: Vagn Lund Rosenbech i samlingen Sløjdhistoriske personer

Sløjd
Skolefolk fra Danmark
Startspærre

En startspærre er en anordning, som er monteret på en bil, knallert eller andet køretøj, og forhindrer start af motoren uden den til køretøjet hørende kodede nøgle ved at blokere mindst 3 kredse, som er nødvendige for at kunne starte motoren, fx brændstofindsprøjtning, starter og tændingssystem.

I nøglehovedet på tændingsnøglen er indbygget en chip, som automatisk aktiverer startspærren, når nøglen tages ud af tændingslåsen, og deaktiverer den, når nøglen sættes i tændingslåsen og drejes. 

På enkelte biler, fx ældre Renault og Mercedes-Benz aktiveres startspærren dog ved hjælp af fjernbetjeningen til centrallåsesystemet. I dette tilfælde aktiveres startspærren, når bilen låses ved hjælp af fjernbetjeningen, og deaktiveres, når bilen låses op ved hjælp af fjernbetjeningen.

Startspærre blev et lovkrav på alle nyindregistrede personbiler i Tyskland pr. 1. januar 1998, og i Danmark pr. 1. oktober 1998. 

Startspærre er i dag standard på alle nye biler, og kan fås til eftermontering på visse ældre biler.

Køretøjsteknologi
Bilsikkerhed
Gastronomi

Gastronomi er læren om den højere kogekunst, hvor madlavning ophøjes fra et håndværk til en kunst i harmoniske og æstetiske måltider. 

Forfatteren Mogens Brandt arbejdede for kendskabet til især fransk gastronomi i en 1960'erne, hvor dansk kogekunst var standardiseret og uinspireret. En række selskaber som Chaîne des Rôtisseurs og Société Gastronomique Française virker i Mogens Brandts ånd.

En kunstner og kunstkender, der arbejder med mad og vin på højt niveau, kaldes en gastronom. Etymologisk kommer ordet gastronomi fra det oldgræske gastros ("mave"), og nomos ("regel" eller "lov").

Se også 
 Kok
 Molekylær gastronomi
 Gastrofysik

Eksterne henvisninger
Mixed Emotions

"Mixed Emotions" er en sang fra The Rolling Stones, og den fandtes første gang på deres album fra 1989 album Steel Wheels.

Den blev skrevet af Mick Jagger og Keith Richards, mens de holdt ferie på Barbados. "Mixed Emotions" blev indspillet i Montserrat fra marts gennem juni 1989. Sangen var en arbejdspræstation mellem Jagger og Richards. Richards medbragte sin egen musik til prøverne, med det meste af sangenes tekst. Resten udfyldte Jagger i studiet.  

Sangen er et ligefrem rocknummer, hvor Richards, Jagger og Ron Wood deler guitar pligterne. Klaver og orgel blev leveret af Chuck Leavell, The Stones keyboard spiller siden 1980erne. Koret kom fra Jagger, Richards, Sarah Dash, Lisa Fischer og Bernard Fowler, den senere faste vokalist for The Stones. Messingblæserne blev spillet af the Kick Horns, mens Luis Jardim spillede perkussion. Charlie Watts spillede trommer og Bill Wyman bas.

Udgivet som albummets første single i august, 1989, nåede "Mixed Emotions" ind på Top 10 i USA, som nummer 5. En musikvideo blev produceret til sangen, hvor man ser The Stones optræde og indspiller sangen. Sangens b-side var "Fancy Man Blues", et blues nummer.

Der var nogle rygter om, at dette var Jaggers svar til Richards solo sang "You Don't Move Me", angiveligt om Mick. Men Jagger hævder at det er om en kvinde, og ikke har noget at gøre med Richards.

Sangen findes på opsamlingsalbummene Jump Back og Forty Licks.

Referencer

Eksterne henvisninger 

Officiel tekst
Se The Rolling Stones ”Mixed Emotions”
Tekst og info om “Mixed Emotions”

Rolling Stones-sange
Singler fra 1989
Rækkemotor-6

En 6-cylindret rækkemotor er en motor med 6 cylindre anbragt på række.

Denne motortype er i dag uhyre sjælden og bruges næsten kun af BMW og Volvo.

Volkswagen brugte den 6-cylindret række diesel i deres LT35 (kassevogn)
Volvo brugte Volkswagens 6-cylindrede rækkediesel i en luksusudgave af 244, som kørte som taxa med automatgear.

Stempelmotorkonfigurationer
Ernst Happel Stadion

Ernst Happel Stadion er Østrigs nationalstadion for fodbold. I 1992 skiftede stadionet navn fra Prater Stadion til det nuværende efter trænerlegenden Ernst Happel umiddelbart efter hans død. Stadionet blev åbnet i 1931 og totalrenoveret i 1986. 

I dag har stadionet en tilskuerkapacitet på 50.000. Finalen i EM i fodbold 2008 mellem Tyskland og Spanien blev spillet på Ernst Happel Stadion 29. juni 2008.

Fodboldstadioner i Østrig
Bygninger, konstruktioner og anlæg i Wien
Sport i Wien
Etableret i 1931
Hundertwasserhaus

Hundertwasserhaus Wien er et lejlighedskompleks i Wien, Østrig designet af den østrigske kunstner Friedensreich Hundertwasser. Dette vartegn for Wien er beliggende i den 3. bezirk, Landstraße.

Huset blev bygget mellem 1983 og 1986 af arkitekterne Joseph Krawina og Peter Pelikan. Blandt dets særegenskaber er bølgende gulve, et tag dækket af jord og græs samt store træer groende ud indefra. Desuden er huset malet med diverse farver i mindre felter. Hundertwasser tog ingen betaling for at designe huset, idet han erklærede at det var det værd i stedet for at noget grimt skulle have været bygget på stedet.

I huset er 52 lejligheder, fire kontorer, 16 private terrasser og tre kommunale terrasser samt 250 træer og buske. Hundertwasserhaus er en af Østrigs mest besøgte bygninger og er blevet en del af landets kulturelle arv.

Bygninger, konstruktioner og anlæg i Wien
Ian Hill

Ian Frank Hill (født den 20. januar 1951 i West Bromwich, England) er stifter og bassist i det britiske heavy metal-band Judas Priest.

Eksterne henvisninger 

 

Heavy metal-musikere fra Storbritannien
Bassister fra Storbritannien
Judas Priest
Personer fra West Bromwich
Jean-Pierre Rampal

Jean-Pierre Louis Rampal (7. januar 1922 – 20. maj 2000) var en fransk fløjtenist. Rampal banede vejen for kommende fløjtenisters solokarriere, idet han skabte opmærksomhed for instrumentet som soloinstrument i lighed med klaver og violin. Han har promoveret flere nyligt skrevne kompositioner såsom Francis Poulencs Sonate for fløjte og klaver.

Eksterne henvisninger 

Fløjtenister fra Frankrig
Modtagere af Léonie Sonnings musikpris
Personer fra Marseille
Vogelsberg

Vogelsberg er en gruppe lave bjerge i det centrale Tyskland, omtrent midt i Hessen. De opstod som følge af vulkansk aktivitet og er skilt fra Rhönbjergene af Fuldas floddal. 

Bjergene blev dannet for ca. 19 millioner år siden og er Tysklands eneste skjoldvulkan og den største basaltformation i Central-Europa. 

De højeste toppe i Vogelsberg er Taufstein, 773 m, og Hoherodskopf, 763 m, begge i den lukkede nationalpark Hoher Vogelsberg naturreservat.

I de senere år er europæisk Los vendt tilbage til området.

Eksterne kilder/henvisninger 

 Europæisk Los  i Vogelsberg

Hessen
Bjerge i Tyskland
Mittelgebirge
Gudernes tusmørke

Gudernes tusmørke er en roman af den danske forfatter Anne-Marie Vedsø Olesen.

Den udkom på forlaget Gyldendal i år 2007 og handler om den egyptiske kaosgud Seth, der lever sit vilde liv i nutidens Tyskland.

Romanen henter sit stof dels fra egyptisk mytologi og dels fra legenden om Parsifal. Specielt løber Wagners opera Parsifal med dens tema om det seksuelle begær som den underliggende røde tråd i fortællingen om den utro operadirigent Martin Seeber.

Gudernes tusmørke er tredje selvstændige del af Seth-trilogien.

Handling 
Seth bor i det moderne Tyskland og her inviterer han den berømte dirigent Martin Seeber til at bo, mens dirigenten forbereder en opsætning af Wagners opera Parsifal. Skjult fra verden blikke finder Martin Seeber hos Seth et fristed, hvor han for første gang i sit liv kan udleve sine inderste mest hemmelige drifter, og han kaster sig ud i en voldsom affære med den smukke Sophie.

Bøger af Anne-Marie Vedsø Olesen
Litteratur i 2007
Napanee

Napanee er en by i den canadiske provins Ontario. Indbyggertallet var i 2001 15.132.

Berømtheder
Avril Lavigne, den canadiske sangerinde, er født i Napanee

Byer i Ontario
Waterlooplein

Waterlooplein er en plads i centrum af Amsterdam, Holland, Groot Waterloo nær Amstelfloden. Det daglige loppemarked på pladsen er populært hos turister. Stoperarådhuset og operabygning er ved pladsen samt Mozes en Aäronkerk-kirken.

Waterlooplein blev skabt i 1882 da Leprozengracht og Houtgracht kanaler blev fyldt. Pladsen er navngivet efter Slaget ved Waterloo i 1815.

Pladsen blev en markedsplads da byledelsen bestemte at de jødiske handlende i de nærliggende Jodenbreestraat og Sint Antoniebreestraat skulle flytte deres boder til pladsen. Waterlooplein blev et dagligt marked (undtagen om lørdagen, den jødiske sabbat) i 1893.

Under 2. verdenskrig blev det jødiske kvarter tømt da dets beboere af nazisterne blev sendt til koncentrationslejre. Markedet på Waterlooplein forsvandt i løbet af 1941. Efter krigen var det jødiske kvarter øde og Waterlooplein blev et loppemarked. Markedet er pt. ca. 300 boder og er åbent hver dag undtagen søndag. 

I 2005 præsenterede Det Jødiske Historiske Museum en udstilling med malerier og fotografier fra Waterlooplein. Udstillingen inkluderede arbejde af Wolfgang Suschitzky, Max Liebermann og Oskar Kokoschka.

Waterlooplein er et stop på Amsterdam Metro. Sporvognslinie 9 og 14 og Museumboot vandtaxien stopper ligeledes ved Waterlooplein.

Nær Waterlooplein 

Kendte steder nær Waterlooplein inkluderer:
 Blauwbrug og Magere Brug broerne over Amstelfloden
 Rembrandt-museet
 Den Portugisiske synagoge
 Det Jødiske Historiske Museum
 Hermitage Amsterdam museet

Eksterne links 
 Waterlooplein
 Groot Waterloo
 Jødisk historisk museum

Bygninger, konstruktioner og anlæg i Amsterdam
Torve og pladser
Jens Peter Odmar

Jens Peter Jacob Odmar (2. november 1896 – 1978) var en dansk politikommissær i kriminalpolitiets afd. D.

Under den tyske besættelse samarbejdede han med besættelsesmagten og stod for udleveringen af flere personer, der senere omkom i koncentrationslejrene.

Tyskerne afleverede en liste med ca. 50 personer, de ønskede anholdt (kommunister). Landsretssagfører Carl Madsen har bevist, at det var Odmar, der sørgede for, at politiet arresterede 269 danske borgere.

Efter krigen hævdede Odmar, at han var frihedskæmper, mens andre mener, at han var landsforræder.

Reference 

Danmark under 2. verdenskrig
Politifolk fra Danmark
Ronnie Vannucci

Ronnie Vannucci Jr. (født 15. februar 1976) er en Amerikansk trommeslager. Han er bedst kendt for at være en del af det amerikanske band The Killers. Derudover har han været en del af projekterne Big Talk og The Rentals.

Trommeslagere fra USA
The Killers